Diari Oficial de la Generalitat Valenciana


Sumari del DOGV 7470, del 20-02-2015 (2015/1457)

RESOLUCIÓ de 3 de febrer de 2015, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 091/14-EAE Camporrobles, 093/14-EAE Xirivella, 103/14-EAE Ontinyent i 105/14-EAE Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1457


Data del document
:   03-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Xirivella
    * Torrevieja
    * Ontinyent
    * Camporrobles
    * impacte ambiental

RESOLUCIÓ de 3 de febrer de 2015, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 091/14-EAE Camporrobles, 093/14-EAE Xirivella, 103/14-EAE Ontinyent i 105/14-EAE Torrevieja. [2015/1457]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 091/14-EAE Camporrobles, 093/14-EAE Xirivella, 103/14-EAE Ontinyent i 105/14-EAE Torrevieja.  
  
«Informe ambiental i territorial estratègic  
Número d'expedient: 091/2590-TRR  
Objecte: pla especial d'ordenació i usos, i catalogació d'un edifici per a tanatori a Camporrobles.  
Promotor: Ajuntament de Camporrobles.  
Autoritat substantiva: Comissió Territorial d'Urbanisme de València i Ajuntament.  
Localització: Camporrobles (València).  
La comissió ambiental va adoptar un acord sobre la necessitat de sotmetre a avaluació ambiental estratègica el Pla especial d'ordenació i usos, i catalogació d'edifici per a tanatori a Camporrobles, en la sessió celebrada el 29 de gener de 2015.  
A. Antecedents  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei del Sòl, establix, en l'article 15, que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
En la LOTUP s'establix (article 46), que seran objecte d'esta avaluació ambiental i territorial estratègica ordinària els plans i programes, així com les modificacions, que adopten i aproven les administracions públiques i l'elaboració i aprovació dels quals exigisca una disposició legal o reglamentària o acord del Consell, complint els supòsits de l'apartat 1 de l'article.  
D'acord amb el que estipula l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits que preveu i tenint en compte els criteris establits en l'annex VIII de la llei, tot això després de la consulta a les administracions públiques afectades i d'acord amb les fases de la tramitació exposades en l'article 49.  
B. Document inicial estratègic  
B.1. Documentació aportada  
En data 31 d'octubre de 2014, l'Ajuntament de Camporrobles va enviar a la Conselleria d'Infraestructures, Territori i Medi Ambient (CITMA) la sol·licitud d'inici del procediment simplificat d'avaluació ambiental i territorial estratègica del pla especial d'ordenació i usos, i catalogació d'edifici per a tanatori a Camporrobles.  
La documentació presentada consistia en un document en paper, on a la sol·licitud i a l'acord inicial del ple municipal per a l'aprovació del pla especial, es va adjuntar:  
- El document inicial estratègic.  
- El Pla especial d'ordenació i usos per a tanatori a Camporrobles.  
B.2. Planejament vigent  
El municipi de Camporrobles disposa com a document de planejament urbanístic de les normes subsidiàries (NS) de planejament, aprovades definitivament per la Comissió Territorial d'Urbanisme amb data 1 de juny de 1987. En l'actualitat són vigents les consideracions d'estes NS i les seues modificacions.  
Per a la redacció del pla especial, s'ha tingut en compte l'article 2.1.1, apartat a, de les NS de Camporrobles, on s'indica que els plans especials podran redactar-se i aprovar-se amb les finalitats següents:  
  
a) Desenrotllament i protecció del sistema general de comunicacions i les seues zones de protecció, del sistema d'espais lliures destinats a parcs públics i zones verdes del sistema d'equipament comunitari per a centres i servicis públics i socials.  
El contingut del pla especial s'ajusta al que disposa l'article 43 de la Llei 5/2014, d'ordenació del territori, urbanisme i paisatge, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
B.3. Objecte de la modificació  
L'objecte bàsic del document present és la reserva per a ús dotacional dels terrenys necessaris per a albergar un tanatori municipal, i regular les condicions d'edificació i urbanització per al seu ús. La reserva de sòl comprén una superfície de 2.611,49 m², classificat com a sòl no urbanitzable comú.  
L'edifici que es destinarà a tanatori, que ja està construït, és una edificació destinada antigament als peons caminers, encarregats aleshores de la conservació i construcció de carreteres, i que hui en dia ha quedat abandonada.  
Durant uns anys, es va utilitzar com a lloc de la Creu Roja, període en el qual es van realitzar una sèrie de reformes en l'interior per a adaptar l'edifici al nou ús. A causa de l'actual estat d'abandó, l'ajuntament ha iniciat l'expedient per a l'adquisició de l'edifici que actualment pertany a la diputació. Com que els terrenys en què es troba l'edifici són privats, se n'ha iniciat, al seu torn, l'expedient expropiatori.  
  
L'àrea objecte del pla especial és contigua a sòl urbà, en el límit nord-oest del nucli. S'hi accedix per la carretera CV-470 i compta amb tots els servicis urbanístics connectats a les xarxes municipals.  
  
Les parcel·les previstes pel pla especial, que, d'acord amb les NS, corresponen a sòl no urbanitzable comú - zona VIII agrícola, són les següents:  
Parcel·la 1  
- Polígon 1, parcel·la 941, del Paratge de les Nogueres de Camporrobles.  
-  Superfície de 2.428 m² de sòl, destinada a ús agrari, dels quals 182,87 m² estan ocupats per l'edificació.  
- L'immoble és un edifici de planta rectangular i coberta a dos aigües, amb murs de pedra i emmarcat de buit en rajola cara vista característica d'esta tipologia. Té adossat un pati en l'extrem nord cobert a posteriori. La construcció està en bones condicions. És, per tant, d'escassa magnitud l'actuació per a destinar-lo a l'ús previst.  
-  Superfície construïda: 182,87 m² en la planta baixa i 108,75 m² en la planta primera.  
Parcel·la 2  
-  Polígon 1, parcel·la 942, del Paratge de les Nogueres de Camporrobles.  
-  Superfície de 6.658 m², dels quals se'n troben dins del pla especial 183,49 m².  
L'immoble s'ubica en l'extrem nord-oest del municipi, en la parcel·la 941 del polígon 1 del Paratge de les Nogueres, amb accés des de la carretera CV-470.  
La normativa urbanística o ordenança proposada tindria els paràmetres següents:  
Classificació i ús  
1. Equipament sanitari assistencial (QS) amb ús com a tanatori.  
2. Es prohibix qualsevol altre ús.  
Parcel·la  
Zona verda (VJ) 793,93 m²  
Equipament assistencial (QS) 190,69 m²  
Aparcament (CA) 294,31 m²  
Viari (CV) 1.332,56 m²  
Superfície total 2.611,49 m²  
B.4. Justificació de la modificació  
Es justifica la necessitat d'ampliar la reserva de dotacions públiques per a este ús pel fet que no n'hi ha cap altra per a este fi en el municipi, ja que, actualment, Camporrobles no disposa de servici de tanatori. La prestació d'este servici fins a la data, la fa la població d'Utiel, que dista uns 22 km del municipi. Este fet suposa grans molèsties d'ús i econòmiques per a familiars i propparents que, en situacions de necessitat, han d'anar a Utiel per a després haver de tornar a Camporrobles i realitzar l'enterrament en el cementeri municipal. Per tot això, es considera que el tanatori, tant pel volum de població com pel radi d'influència, és essencial per al poble.  
Les instal·lacions oferiran un servici públic i integral, estaran adequades i preparades per a albergar des de la vetla fins als servicis complementaris sense haver d'eixir del municipi. Açò suposa un salt qualitatiu per a una població envellida i amb dificultats per a desplaçar-se a causa dels escassos servicis públics de transport que oferix el municipi.  
  
L'ús de l'edifici serà esporàdic, a causa de la seua naturalesa. Segons un estudi de mercat, es realitzaran uns 45 servicis a l'any, en proporció a la població que hi ha en el municipi.  
S'adjunta a la documentació un succint estudi de viabilitat econòmica per al desenrotllament del tanatori en el municipi de Camporrobles, la construcció del qual depén d'este pla especial.  
El fet de tindre el servici en el poble oferiria un servici integral sense eixir de la població i suposaria un element diferenciador respecte a les poblacions contigües que no l'oferixen. Estaria enfocat a qualsevol ciutadà que ho necessitara i, per la seua ubicació, fàcil accés i les àmplies zones d'aparcament, evitaria molèsties a la població.  
  
Quant a l'anàlisi del mercat, s'assenyala que, ja que no hi ha este servici en la contornada, el projecte resulta rendible, perquè dóna un servici integral bàsic in situ per als 45 servicis anuals que potencialment podrien donar-se.  
El fet que no hi haja cap tipus de competència en la zona, l'ajuntament siga el titular del tanatori, contracte la gestió a una empresa funerària, i que no siga necessària cap inversió (ja que la rehabilitació i el condicionament de l'edifici es farien amb la subvenció de la conselleria dins de les ajudes Ruralter-Leader 2010, deriven, d'acord amb la documentació presentada, que el pla econòmic financer siga viable.  
  
En definitiva, la motivació per a la consideració del procediment d'avaluació ambiental i territorial simplificat consistix en la reduïda extensió de territori en què intervé, afectada només per la pavimentació i enjardinament respecte al que hi ha en l'actualitat, com es pot apreciar en la documentació gràfica. Ni tan sols canvia la qualificació del sòl, sinó que es dota d'un nou ús un edifici ja existent i en desús, no suposa una nova ocupació de sòl, augment de volum ni edificabilitat, i l'únic ús permés és el de tanatori.  
  
B.5. Consideració d'alternatives  
L'àmbit objecte del projecte es troba en les proximitats del poble, immediat al límit del sòl urbà. La proximitat, així com les condicions de l'edifici, han sigut el que ha motivat l'elecció d'este lloc per a l'ampliació de la reserva dotacional. L'Ajuntament ha iniciat l'expedient expropiatori de l'edifici i els terrenys en què s'ubica, així com dels que hi serviran d'accés.  
Es rehabilita i adequa un edifici ja construït en el poble. La ubicació té els requisits idonis per a l'establiment d'un edifici d'estes característiques, ja que és accessible, perquè és enfront d'una de les carreteres d'accés al municipi, es troba pròxim al poble al mateix temps que és un lloc apartat que permet preservar la intimitat durant el seu ús.  
  
La intervenció, tant en l'edifici com en el paisatge, és mínima, es limita únicament a la reforma interior de l'edifici conservant-ne l'exterior en l'estat original. Sobre el territori, únicament es pretén dotar la parcel·la d'una mínima urbanització que inclouria: il·luminació, pavimentació i enjardinament, que doten el nou equipament de les condicions d'ús mínimes. No es construïx res que no existia ja en este sòl.  
  
Per tant, no hi ha alternatives a la proposta, atés que el pla es redacta per a eixa ubicació i ús concrets.  
C. Possibles efectes sobre el medi ambient  
Consultat el sistema d'informació geogràfica d'esta conselleria, s'aprecien els aspectes ambientals següents que podrien veure's afectats per la modificació:  
- Espais naturals protegits. Consultada la cartografia, observem en el terme de Camporrobles, respecte a possibles afeccions de la zona objecte de la modificació, el següent: no hi ha protecció sobre llocs d'interés comunitari (LIC) ni zones d'especial protecció d'aus (ZEPA). No s'hi troben parcs naturals protegits. No hi ha microreserves de fauna ni de flora. No està afectat per cap pla de recuperació. No hi ha zones humides catalogades.  
- Vies pecuàries: travessant el terme municipal de Camporrobles, al sud de la zona afectada pel pla especial, es troba, per un costat, la via pecuària denominada Colada del Camí Vell de Conca, amb una amplària necessària de 12,5 m. I, per un altre costat, des del nord, en el nucli urbà i prop de l'actuació, es troba la senda PR-CV 293.  
  
En tots els casos, l'àmbit territorial del pla especial d'ordenació i usos, catalogació d'edifici per a tanatori a Camporrobles, no afecta cap via pecuària ni cap senda.  
- Afecció amb altres plans i programes. Planificació hidrològica: no hi ha cap risc d'inundació, d'acord amb la cartografia de Patricova.  
  
- Riscos ambientals. La vulnerabilitat als aqüífers és alta en l'àrea de la parcel·la afectada per la modificació, igual que l'accessibilitat. L'erosió potencial és moderada (entre 15 i 40 tm/ha/any) mentres que l'actual és molt baixa (0-7 tm/ha/any). No es considera que hi haja cap risc de lliscaments ni despreniments.  
- Patrimoni cultural valencià. L'edifici de la caseta de peons caminers que es considera com a tanatori està inclòs dins del catàleg del patrimoni etnològic de la Direcció General de Cultura com a bé immoble de la Comunitat Valenciana, amb la tipologia d'equipaments tècnics col·lectius, comunicacions i obres públiques, camins i carreteres.  
  
Per tant, ha de ser considerat en la seua protecció i conservació d'acord amb les directrius de l'administració competent i inclòs en el planejament, dins del catàleg de béns patrimonials amb la fitxa corresponent, segons la proposta de pla especial.  
- Ocupació del sòl: des del punt de vista de la fisiografia, el terreny presenta una ondulació amb una litologia caracteritzada per terrenys llimosos. Segons la cartografia CORINE (2006), l'àmbit de la modificació s'enquadra en un teixit urbà continu, en transició a terres de labor de secà. Per a la cartografia SIOSE (2005) és un mosaic de cultius herbacis.  
- Carreteres: com arreplega el document inicial estratègic, la zona d'actuació del pla especial es troba en la zona de protecció de la carretera, d'acord amb el que establix l'article 33 de la Llei 6/1991, de 27 de març, de Carreteres de la Comunitat Valenciana.  
  
Encara que les obres són de reparació i millora, i no afecten el volum de la construcció, ni l'exterior de l'edifici, de la mateixa manera requerirà l'informe favorable de l'administració competent.  
- Residus: l'àmbit es troba dins de l'antic pla zonal 4, corresponent a l'àrea de gestió V3.  
D. Consultes realitzades  
Esta direcció general ha sotmés a consultes la documentació inicial enviada, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII d'esta llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
21.11.2014 26.01.2015 Conselleria d'Infraestructures, Territori i Medi Ambient  
Servici Territorial d'Urbanisme (València)  
21.11.2014 19.12.2014 Conselleria d'Educació, Cultura i Esport  
Unitat d'Inspecció de Patrimoni  
21.11.2014 05.01.2015 Conselleria de Sanitat  
Direcció General de Salut Pública  
21.11.2014 11.12.2014 Diputació de València  
Àrea de Carreteres  
21.11.2014 Diputació de València  
Àrea de Cooperació Municipal i Medi Ambient  
24.11.2014 05.01.2015 Conselleria d'Infraestructures, Territori i Medi Ambient  
Subdirecció General d'Ordenació, Planificació i Actuacions Territorials Estratègiques. PATRICOVA  
  
  
Els informes rebuts, juntament amb l'informe ambiental i territorial estratègic, es publicaran en la pàgina web següent: ?http://www.citma.gva.es/va/web/evaluacion-ambiental-y-territorial/buscador-por-municipios?.  
E. Valoració dels efectes sobre el medi ambient  
Analitzat el document inicial estratègic i els informes rebuts, s'efectua la valoració del d'ordenació i usos, i catalogació d'un edifici per a tanatori a Camporrobles, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
Així, tenint en consideració les característiques d'este pla especial, es pretén la reserva d'una superfície de sòl qualificat actualment com a sòl no urbanitzable comú, en què es troba una construcció ja existent i actualment en desús per a destinar-la a equipament d'ús sanitari assistencial, com a tanatori.  
Addicionalment, es pretén catalogar l'edifici existent que es destinarà a este ús.  
Dita la qual cosa, dels informes rebuts s'observen les consideracions següents, tant de tipus legal com ambiental, que passem a descriure:  
  
- Patrimoni  
El Servici Territorial de Cultura i Esport emet un informe, rebut en data 19 de desembre de 2014 en què comunica que, des del punt de vista del patrimoni arqueològic i arquitectònic, el projecte pot afectar elements del patrimoni cultural, per la qual cosa es considera imprescindible complir el que arreplega el Decret 208/2010, del 10 de desembre, del Consell, que establix el contingut mínim de la documentació necessària per a l'elaboració dels estudis d'impacte ambiental a què es referix l'article 11 de la Llei 4/1998, d'11 de juny, de la Generalitat, del Patrimoni Cultural Valencià.  
- PATRICOVA  
L'informe del Servici d'Ordenació del Territori de la Subdirecció General d'Ordenació, Planificació i Actuacions Territorials Estratègiques de la Conselleria d'Infraestructures, Territori i Medi Ambient, rebut el 5 de gener de 2015, després de l'anàlisi de les distintes cartografies d'inundabilitat, determina que el pla especial d'ordenació i usos, i catalogació d'un edifici per a tanatori a Camporrobles es troba afectat pel risc d'inundació i és compatible amb les determinacions del PATRICOVA. I, per tant, en resposta a les qüestions concretes i a l'ordenació proposada, determina que no se'n derivaran efectes significatius en el medi ambient en matèria d'inundació.  
  
- Diputació de València (Àrea de Carreteres)  
L'informe de l'Àrea de Carreteres de la Diputació de València d'11 de desembre de 2014 recalca, en primera instància, la importància dins del patrimoni i la memòria històrica de la caseta de peons caminers i la necessitat de protegir-la.  
Ressenya que, per a la conservació del bé, considera que és necessari donar-li una utilitat, i que l'ús pretés és de baixa intensitat i ocasional, no suposa una gran incidència sobre la carretera.  
S'ha dissenyat una ordenació d'accessos a través de la modificació de la intersecció de la carretera CV-470 amb l'avinguda de la Bassa, a la qual es dota d'un illot central de canvi de sentit, i de la modificació dels accessos a la parcel·la on es troba situada la caseta de peons, així com a la situada després de la caseta, que s'utilitzarà com a aparcament.  
  
Estos últims es resolen a través d'una intersecció sense girs a esquerres des de la caseta i l'aparcament posterior, i d'una accés perpendicular a la carretera que serà d'entrada únicament, situat a l'altura de l'avinguda de la Bassa i que aprofita l'illot esmentat abans per a permetre l'encreuament de la carretera CV-470. Amb este disseny, es garantix la visibilitat de parada i encreuament d'acccesos.  
La zona d'aparcament se situa fora de la zona de protecció de la carretera.  
- Salut pública  
La Secció de Sanitat Ambiental de la Direcció General de Salut Pública, en l'informe de 2 de gener de 2015, establix que la documentació aportada i el grau de determinació del document es consideren correctes, entén que no hi haja cap altra alternativa proposada, ja que el pla especial es redacta per a eixa ubicació i ús concret.  
Emet, per tant, un informe favorable, ja que entén que no hi ha objeccions des del punt de vista sanitari per possibles afeccions respecte a la salut humana.  
- Servici Territorial d'Urbanisme de València  
Revisada la documentació, l'informe del Servici Territorial d'Urbanisme, de 26 de gener de 2015, informa que, pel que fa a la determinació d'efectes significatius del pla en el medi ambient, i des del punt de vista de les competències del servici, el pla especial proposat no pareix que n'haja de tindre.  
  
F. Determinació d'efectes significatius  
Segons el que establix l'article 46 de la LOTUP, l'òrgan ambiental ha de determinar si un pla o una modificació han de ser objecte d'avaluació ambiental i territorial, si es determina que hi ha efectes significatius en el medi ambient, tenint en compte els criteris establits en l'annex VIII, si és el cas, després de consultar les administracions públiques afectades, i amb les consideracions a què es referix l'article 51 de la LOTUP.  
En el cas del pla especial d'ordenació i usos, i catalogació d'un edifici per a tanatori a Camporrobles, ens trobem que es donen els supòsits a i b de l'article 46.3 de la LOTUP, perquè es tracta d'una modificació menor de pla i perquè l'àmbit municipal afectat per la modificació es correspon amb una zona de extensió reduïda sobre sòl no urbanitzable (2.611,49 m²).  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP), considera:  
- El pla especial d'ordenació i usos, i catalogació d'un edifici per a tanatori a Camporrobles, no suposa una magnitud important ni un abast especial dels efectes, a causa de l'àrea objecte de la modificació ni a la població que pot veure's afectada. Tampoc representa cap vulnerabilitat per a característiques naturals i, en definitiva, el pla, tal com es presenta, és pertinent quant a la integració de consideracions mediambientals, a fi de promoure el desenrotllament sostenible en el seu àmbit.  
  
- Del pla especial d'ordenació i usos, i catalogació d'un edifici per a tanatori a Camporrobles, no se'n deriven problemes ambientals significatius, segons s'extrau de les dades i cartografia disponibles, i, específicament, des dels punts de vista de la inundabilitat, la salut pública o l'afecció a infraestructures públiques, com s'ha informat.  
  
Així doncs, analitzats la documentació presentada i l'objecte, els informes sectorials emesos, revisada la cartografia del Sistema d'Informació Territorial d'esta conselleria, es pot determinar, respecte al pla especial d'ordenació i usos, i catalogació d'un edifici per a tanatori a Camporrobles, que no presenta cap efecte significatiu sobre el medi ambient i, per tant, se sotmet al procediment simplificat d'avaluació ambiental i territorial estratègica.  
G. Acord  
Atenent el que establix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territori i se sotmet al procediment simplificat d'avaluació. D'acord amb el que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica del pla especial d'ordenació i usos, i catalogació d'un edifici per a tanatori a Camporrobles, d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació de la modificació d'acord amb la normativa sectorial, sempre que s'ajuste al que s'ha descrit en la documentació presentada així com al que establixen la legislació i els informes emesos respecte a això, i es complisca la determinació següent abans de l'aprovació definitiva:  
- S'ha d'obtindre l'informe de la Conselleria d'Educació, Cultura i Esport quant a l'afecció patrimonial, en compliment de la normativa.  
  
Segons establix l'article 51.7 de la LOTUP, l'informe ambiental i territorial estratègic perd la vigència i cessa en la producció d'efecte si, una vegada publicat en el Diari Oficial de la Comunitat Valenciana, no s'aprova el pla especial d'ordenació i usos, i catalogació d'un edifici per a tanatori a Camporrobles, en el termini màxim de quatre anys des de la publicació. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La comissió d'avaluació ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la comissió d'avaluació ambiental, acorda:  
Emetre un informe ambiental i territorial estratègic favorable en el procediment simplificat del pla especial d'ordenació i usos, i catalogació d'un edifici per a tanatori a Camporrobles, perquè considera que no té efectes significatius en el medi ambient.  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i amb la reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 093-2014-EAE.  
Títol: Modificació puntual 23 del PGOU de Xirivella.  
Promotor: Ajuntament de Xirivella.  
Autoritat substantiva: Comissió Territorial d'Urbanisme i Ajuntament de Xirivella.  
Localització: Xirivella (València).  
La comissió ambiental va adoptar l'acord sobre la necessitat de sotmetre a avaluació ambiental estratègica la modificació puntual 23 del PGOU de Xirivella, en la sessió celebrada el 29 de gener de 2015.  
Documentació presentada  
En data 5 de novembre de 2014, ha tingut entrada en la Direcció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la modificació puntual número 23 del pla general d'ordenació urbana de Xirivella, acompanyada de l'esborrany de la modificació de pla.  
La sol·licitud d'inici l'envia l'Ajuntament de Xirivella amb l'esborrany de modificació del pla i el document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta només en paper.  
  
Planejament vigent  
El planejament municipal vigent consistix en un pla general aprovat definitivament per la Resolució de 24 de març de 1993, de la Comissió Territorial d'Urbanisme (BOP 09.06.1993). Actualment, està en procés de revisió. S'ha emés el Document de Referència el 21 d'octubre de 2009 (expedient 60/5920 ZNL).  
Antecedents de la modificació  
En l'actualitat, la parcel·la afectada alberga l'IES Ramon Muntaner, que es va traslladar a la parcel·la en el curs escolar 2007/2008. És sòl urbà i té qualificació de xarxa secundària d'ús educatiu cultural des que es va aprovar la modificació puntual número 9 del PGOU (CTU de 31.06.2006, DOGV 16.10.2006). Abans la parcel·la albergava l'IES Gonzalo Anaya, des de 1981, amb la qualificació de xarxa primària educativa cultural.  
La qualificació establida per la modificació puntual número 9 (ús educatiu cultural de xarxa secundària) complia l'informe de 21 de març de 2006, del Servici de Projectes i Construccions Educatives de l'Àrea d'Infraestructures de la Conselleria de Cultura, Educació i Esports.  
  
Objecte i justificació de la modificació puntual 23  
L'objecte de la modificació és el canvi de qualificació de la parcel·la dotacional educativa situada a l'avinguda de la Mare de Déu dels Desemparats, número 1, que alberga l'IES Ramon Muntaner, que passa d'equipament públic educatiu cultural de xarxa secundària (SED) a equipament públic educatiu cultural de xarxa primària (PQE), amb destinació a institut d'ensenyança secundària.  
L'objectiu perseguit amb això és ampliar les instal·lacions de l'IES Ramon Muntaner en la seua localització actual, per a atendre les demandes d'educació secundària. Segons s'indica, el trasllat provisional a esta localització es va deure a les dificultats tècniques, jurídiques i econòmiques per a habilitar la parcel·la i executar el projecte constructiu d'este IES al carrer de l'Horta Baixa, que era on estava fins a la seua demolició en 2007. Estes qüestions, segons pareix, continuen pendents, a tenor de l'informe tècnic de l'arquitecte municipal de 18 d'octubre de 2013 respecte a la paralització de les obres d'urbanització de l'ampliació de la parcel·la. «[...] Esta paralització és deguda a causes tècniques que en dificulten l'execució, com ara la necessitat d'escometre desviacions de xarxes d'infraestructures que generen servituds [...], amb el corresponent increment del pressupost, o com la complexa regularització de la parcel·la en el Registre de la Propietat per a la cessió a la conselleria.»  
  
Es planteja com a alternativa la no-execució de l'adequació de l'IES esmentat, sense entrar en més detalls (correspondria a l'alternativa 0).  
  
Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació proposada no presenta afeccions sobre el medi ambient, només afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl. Es manté inclús, en este cas, l'ús educatiu cultural.  
  
No obstant això, consultada la cartografia del Sistema Nacional del Zones Inundables (SNZI), s'observa que l'àmbit objecte de modificació queda ubicat en sòl urbà amb risc d'inundació que exigix atendre el que establix el PATRICOVA.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a la consulta, en la seua condició d'administracions públiques afectades, de:  
  
Consulta Informe Administració consultada  
19/11/14 02/12/14 Servici d'Ordenació del Territori de la Subdirecció General d'Ordenació, Planificació i Actuacions Territorials Estratègiques de la Conselleria d'Infraestructures, Territori i Medi Ambient  
19/11/14 23/01/15 Servici Territorial d'Urbanisme de la Conselleria d'Infraestructures, Territori i Medi Ambient  
19/11/14 23/12/14 Servici d'Infraestructures de la Secretaria Autonòmica d'Educació i Formació de la Conselleria d'Educació, Cultura i Esport  
  
  
Nota: els informes emesos es publicaran en la pàgina web ?www.cma.gva.es/eae- o ?http://www.citma.gva.es/web/evaluacion-ambiental-y-territorial/buscador-por-municipios- juntament amb l'informe ambiental i territorial estratègic.  
  
Valoració dels efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
El Servici d'Infraestructures de la Secretaria Autonòmica d'Educació i Formació de la Conselleria d'Educació Cultura i Esport emet un informe, el 23 de desembre de 2014, en sentit favorable. Té en compte que l'ajuntament haurà de posar a disposició de la conselleria una parcel·la d'equipament d'ús educatiu en sòl urbà que permeta albergar un centre de 3 línies per a atendre part de la demanda d'escolarització de la població escolar del sòl urbà, quan les necessitats educatives ho requerisquen.  
El Servici d'Ordenació del Territori, en l'informe de 2 de desembre de 2014, assenyala, tenint en compte les cartografies aplicables, per l'article 15 de la normativa urbanística del PATRICOVA i la Directriu 65.d del Decret 1/2011, de 13 de gener, del Consell, pel qual aprova l'Estratègia Territorial de la Comunitat Valenciana, que l'actuació proposada no està afectada per cap risc d'inundació.  
El Servici Territorial d'Urbanisme de València emet un informe, en data 23 de gener de 2015, en què manifesta que, des de la visió de les competències urbanístiques del servici, la modificació proposada no pareix que vaja a tindre cap efecte significatiu sobre el medi ambient.  
Tal com indica la documentació presentada, el desenrotllament d'esta modificació del pla no té incidència en la gestió directa de residus o la protecció dels recursos hídrics, ni genera problemes ambientals significatius, no té incidència en el model territorial, ni afecta els objectius de qualitat ambiental o el desenrotllament equilibrat del territori, i no provoca cap efecte en el patrimoni cultural, espais naturals, àrees o paisatges amb rangs de protecció reconeguts en els àmbits nacional, comunitari o internacional.  
Consideracions jurídiques  
L'avaluació ambiental estratègica és l'instrument de prevenció que establix la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei del Sòl, establix, en l'article 15, que els instruments d'ordenació territorial i urbanística estan sotmesos a l'avaluació ambiental de conformitat amb el que preveu la legislació d'avaluació ambiental.  
Acord  
Segons el que establix l'article 51 de la LOTUP, perquè es considera, d'acord amb els criteris de l'annex VIII d'esta llei, que la modificació puntual número 23 del PGOU de Xirivella avaluada no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent en el municipi ni produïx increment en el consum de recursos, no suposa afecció sobre elements del patrimoni natural i cultural i tenint en compte els informes emesos, es pot concloure que la modificació puntual 23 no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que la modificació puntual número 23 avaluada no té efectes significatius en el medi ambient i el territori i se sotmet al procediment simplificat d'avaluació:  
D'acord amb el que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 23 del PGOU de Xirivella, d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació de la modificació d'acord amb la normativa sectorial.  
Segons que establix l'article 51.7 de la LOTUP, l'informe ambiental i territorial estratègic perd la vigència i cessa en la producció de l'efecte propi si, una vegada publicat en el Diari Oficial de la Comunitat Valenciana, no s'ha aprovat la modificació en el termini màxim de quatre anys des de la publicació. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda:  
Emetre un informe ambiental i territorial estratègic favorable en el procediment simplificat de la modificació puntual 23 del PGOU de Xirivella, perquè considera que no té efectes significatius en el medi ambient.  
Notificar a les persones interessades que contra la resolució present, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i a reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Número d'expedient: 103-2014-EAE  
Títol: Estudi de detall. Reforma de l'edifici central de Caixa Ontinyent a la plaça de Sant Doménec, 24.  
Promotor: Ajuntament d'Ontinyent.  
Autoritat substantiva: Ajuntament d'Ontinyent.  
Localització: Ontinyent (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica l'estudi de detall de la reforma de l'edifici central de Caixa Ontinyent, a la plaça de Sant Doménec, 24, d'Ontinyent, en la sessió celebrada el 29 de gener de 2015.  
En data 1 de desembre de 2014, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de l'estudi de detall de la reforma de l'edifici central de Caixa Ontinyent, a la plaça de Sant Doménec, 24, del municipi d'Ontinyent.  
Documentació presentada  
Amb la sol·licitud d'inici, l'oficina tècnica de l'Ajuntament d'Ontinyent, envia:  
- L'estudi de detall de la reforma de l'edifici central de Caixa Ontinyent, en paper i CD.  
- El document inicial estratègic, en paper.  
- L'informe tècnic, en paper.  
Planejament vigent  
El planejament municipal vigent consistix en un pla general d'ordenació urbana aprovat definitivament per la Comissió Territorial d'Urbanisme en data 1 de desembre de 2006. El pla general es va sotmetre al tràmit d'avaluació ambiental. Este tràmit és l'expedient 77-2005-AIA.  
Este PGOU arreplega, com a planejament assumit, el del pla de reforma interior del centre històric Raval - Poble Nou, aprovat definitivament per la CTU el 7 d'abril de 2005, en l'àmbit del qual es localitza l'edifici objecte de reforma.  
Estudi de detall: Objecte, àmbit i justificació  
L'objecte de l'estudi de detall que ara es presenta és el de proposar la rehabilitació integral per al conjunt de l'edifici, per tal de respondre als requeriments de la normativa actual. En particular, resulta «imprescindible reordenar volumètricament la superfície construïda sobre la coberta, augmentant-la lleugerament, per a disposar de l'espai necessari per a albergar i concentrar les instal·lacions, facilitant-ne el manteniment i minimitzant-ne l'impacte».  
L'àmbit. L'edifici objecte de l'estudi de detall es troba dins de l'àmbit del pla de reforma interior del centre històric Raval - Poble Nou, ocupa la totalitat de l'illa delimitada per la plaça de Sant Doménec i els carrers de Santa Rosa i de l'Alcalde Paco Montes, i té assignada la qualificació RS-AD: dotacional xarxa secundària - administratiu institucional, compatible amb domini privat.  
Justificació de la redacció de l'estudi de detall  
«La construcció de l'edifici que alberga la seu social de l'entitat bancària Caixa Ontinyet data dels anys 1969-1973. Les condicions urbanístiques i geomètriques de l'edifici [...] responen a les necessitats i exigències pròpies de l'època. Al llarg de la vida útil de l'edifici, la coberta ha sigut progressivament ocupada per elements d'instal·lacions, en la mesura en què resultaven necessàries, sense respondre a criteris d'integració amb l'edifici i l'entorn».  
Efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que l'adopció de l'estudi de detall proposat no presenta afeccions sobre el medi ambient, només afecta el sòl urbà del municipi i, per tant, la modificació només incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, d'ordenació del territori, urbanisme i paisatge (LOTUP), la documentació aportada s'ha sotmés a consulta, com a administracions públiques afectades, de:  
  
  
Data de consulta Data d'informe Administració pública consultada  
17.12.2014 19.01.2015 Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques  
17.12.2014 19.01.2015 Servici Territorial d'Urbanisme  
  
  
En contingut íntegre dels informes es pot consultar en el lloc web: ?http://www.citma.gva.es/web/evaluacion-ambiental-y-territorial/buscador-por-municipios?.  
Valoració dels efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
El 19 de gener de 2015, el Servici d'Infraestructura Verda i Paisatge emet un informe de l'estudi de detall en què manifesta que adoptar-lo tindrà una incidència positiva en el paisatge urbà. I indica que «si totes les determinacions de l'estudi de detall afecten l'ordenació detallada, l'informe relatiu a la seua integració paisatgística i la valoració de les mesures a incorporar-hi correspondrà a l'òrgan municipal corresponent. L'instrument de paisatge s'ha de tramitar amb caràcter general segons el procediment establit per a l'instrument de planejament al qual acompanya».  
  
El Servici Territorial d'Urbanisme de València emet un informe, en data 19 de gener de 2015, en què manifesta que, des de la visió de les competències urbanístiques d'eixe servici, l'estudi de detall ara proposat no pareix que vaja a tindre cap efecte significatiu sobre el medi ambient.  
  
S'indica en l'informe que la tramitació per mitjà de la figura d'estudi de detall no és possible segons el que establix l'article 41.1 de la LOTUP.  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a l'avaluació ambiental de conformitat amb el que preveu la legislació d'avaluació ambiental.  
Acord  
Segons el que establix l'article 51 de la LOTUP, perquè es considera, d'acord amb els criteris de l'annex VIII d'esta llei, que l'estudi de detall avaluat no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té cap incidència en el model territorial vigent en el municipi ni produïx cap increment en el consum de recursos, no suposa cap afecció sobre elements del patrimoni natural i cultural i, atenent els informes emesos, es pot concloure que l'estudi de detall de la reforma de l'edifici de Caixa Ontinyent del municipi d'Ontinyent, no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i ja que l'estudi de detall avaluat no té efectes significatius en el medi ambient i el territori, i se sotmet al procediment simplificat d'avaluació.  
  
D'acord amb el que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de la reforma de l'edifici de la Caixa Ontinyent del municipi d'Ontinyent (València), d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació de la modificació d'acord amb la normativa sectorial.  
Atenent l'informe de 19 de gener de 2015, del Servici Territorial d'Urbanisme, la modificació proposada a través de l'estudi de detall presentat s'hauria de tramitar com una modificació puntual del pla general vigent en el municipi.  
Segons el que establix l'article 51.7 de la LOTUP, l'informe ambiental i territorial estratègic perd la vigència i cessa en la producció dels efectes propis si, una vegada publicat en el Diari Oficial de la Comunitat Valenciana, no s'ha aprovat l'estudi de detall en el termini màxim de quatre anys des de la publicació. En este cas, el promotor n'hauria d'iniciar novament el procediment d'avaluació ambiental i territorial estratègica simplificada.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, que aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda:  
Emetre l'informe ambiental i territorial estratègic favorable en el procediment simplificat de l'estudi de detall de la reforma de l'edifici central de la Caixa Ontinyent, al plaça de Sant Doménec, 24, d'Ontinyent, perquè considera que no té efectes significatius en el medi ambient.  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen usar els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i a reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
Número d'expedient: 105/7011-WMQ.  
Objecte: Estudi de detall de la parcel·la R-6 del sector 6, Villa Amalia.  
Promotor: Ajuntament de Torrevieja.  
Autoritat substantiva: Comissió Territorial d'Urbanisme d'Alacant i ajuntament.  
Localització: Torrevieja (Alacant).  
La comissió ambiental va adoptar l'acord sobre la necessitat de sotmetre a l'avaluació ambiental estratègica l'estudi de detall de la parcel·la R-6 del sector 6, Villa Amalia, a Torrevieja, en la sessió celebrada el 29 de gener de 2015.  
Antecedents  
En data 3 de desembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de l'estudi de detall de la parcel·la R-6 del sector 6, Villa Amalia, del municipi de Torrevieja, acompanyada de l'esborrany del pla.  
Documentació presentada  
La sol·licitud d'inici l'envia el Servici d'Urbanisme de l'Ajuntament de Torrevieja, amb l'esborrany de l'estudi de detall, un estudi d'integració paisatgística i el document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en paper, pel que fa a la sol·licitud i al document inicial estratègic, i amb un CD que conté tant l'estudi de detall com l'estudi d'integració paisatgística.  
  
Planejament vigent  
El planejament municipal vigent consistix en un pla general aprovat definitivament per mitjà de l'acord de la Comissió Territorial d'Urbanisme d'Alacant el 12 de juny de 2000, la ressenya del qual es va publicar en el DOGV el 20 d'octubre de 2000.  
Les normes urbanístiques del Pla General d'Ordenació Urbana (PGOU) de Torrevieja, en l'article 55.3.3 de l'apartat VII, Normes d'edificació, es referixen a les condicions de composició urbanística en què s'especifica la necessitat de redactar un estudi de detall quan una illa no es trobe consolidada, segons la regla de les dos terceres parts.  
  
L'objectiu és l'edificació de la parcel·la R 6-en diverses fases d'execució i, per això, es redacta l'estudi de detall, ajustant-se als articles 79 i 80 de la Llei 16/2005, del 30 de desembre, per la qual s'aprova la Llei Urbanística Valenciana.  
  
Fitxa urbanística del pla parcial sector 6, Villa Amalia  
1. Superfície i usos  
Superfície bruta: 195000 m²  
Ús fonamental: residencial.  
Ús extraordinari: altres usos compatibles amb el fonamental.  
Usos incompatibles: industrial.  
2. Aprofitament  
Edificabilitat total: 0,35 m²/m².  
3. Programació  
Fase de programa: no s'ha programat.  
Aprofitament tipus: 0,340 m²/m² u.c.  
4. Condicions  
Tipologies formals: AS, AP, AL.  
Elevació màxima: segons la tipologia.  
5. Observacions  
Sistema d'actuació: segons el PAU.  
Divisió poligonal: segons el PAU.  
Si analitzem els continguts de la fitxa indicada, podem advertir el següent:  
- L'edificabilitat assignada és de 9.907 m².  
- El nombre de vivendes és de 165.  
- L'altura serà de dos plantes.  
- L'altura màxima (H) és 7,00 m.  
- Reculades de 3 m.  
- D'espais lliures i enjardinament no se'n fixen.  
  
  
  
Objecte i justificació  
L'objecte de l'estudi de detall és ordenar la totalitat de l'illa en compliment de la norma establida en el pla parcial i en concordança amb el que establix la LUV 16/2005, del 30 de desembre, en els articles 79 i 80, on es definix quina és la funció i l'abast la figura de l'estudi de detall:  
  
«Article 79. Estudis de detall  
1. Els estudis de detall es formulen per a les àrees o en els supòsits previstos pels plans. Han de comprendre, com a mínim, illes o unitats urbanes equivalents completes.  
2. L'aprovació dels estudis de detall exigix que se circumscriguen als àmbits i supòsits concrets per als quals hagen sigut Previstos pel pla general, pla parcial o de reforma interior, que regularan de forma expressa i detallada les normes específiques per a la redacció dels estudis de detall.  
3. Els estudis de detall tindran per objecte preveure o reajustar, segons siga procedent:  
a) L'assenyalament d'alineacions i rasants, completant i adaptant les que ja estan Assenyalades en el pla general o en pla parcial.  
  
b) L'ordenació dels volums d'acord amb les especificacions del pla corresponent.  
4. Els estudis de detall no poden alterar la destinació del sòl ni augmentar-ne l'aprofitament urbanístic.  
5. Els estudis de detall poden crear els nous vials o sòls dotacionals que requerisca la remodelació tipològica o morfològica del volum ordenat, però no suprimir ni reduir els previstos pel pla que va preveure la seua elaboració.  
  
Article 80. Documentació dels estudis de detall  
Els estudis de detall han de contindre els documents següents:  
a) Plans d'informació:  
Pla de l'ordenació detallada de l'àmbit.  
Pla de perspectiva de l'illa.  
b) Memòria justificativa  
c) Plans d'ordenació»  
Com a conseqüència del que s'ha exposat, en correspondència amb l'anàlisi ja feta de les condicions de planejament, les condicions de titularitat del sòl i la funcionalitat de l'àrea, la figura de l'estudi de detall permet l'ajust de les determinacions urbanístiques per a l'àrea d'acord amb el que ha previst el planejament.  
Per a justificar la conveniència de la formular-ne, és necessari ressaltar la importància dels objectius que es perseguixen en posar-los en marxa, així com fins a quin punt és factible executar-los perquè no hi haja cap perjuí de les parcel·les contigües i pertanya la parcel·la completa a un sol propietari.  
En el resum següent queden especificats per fases els paràmetres urbanístics i les dades d'edificabilitat de les dos fases en què es pretén actuar en la parcel·la.  
Parcel·la R6 del pla parcial sector 6, Villa Amalia  
- Superfície de la parcel·la: 12.684 m²  
- Edificabilitat: 9.907 m²  
1a fase d'actuació  
- Edificabilitat consumida en la primera fase: 5.080,10 m²  
- Edificabilitat no consumida: 4.825,9 m²  
- Nombre de vivendes en la primera fase: 70 vivendes.  
- Nombre de places de garatge subterrani: 65  
€ Nombre de places de garatge sobre rasant: 12 places.  
- Nombre total de places en la primera fase: 77 places (1 plaça per vivenda +7).  
- Superfície afectada de parcel·la per l'edificació en la primera fase: 7347,43 m²  
- Superfície lliure de parcel·la no afectada per la primera fase: 5336,6 m²  
- Nombre de vivendes en la primera fase: 70  
2a fase d'actuació  
- Edificabilitat consumida en la fase 1: 5080,10 m²  
- Edificabilitat restant no consumida en la primera fase: 4826,9 m²  
- Edificabilitat consumida en la segona fase: 4820 m²  
- Nombre total de vivendes en la segona fase: 70 vivendes.  
- Nombre de places de garatge subterrani: 65  
€ Nombre de places de garatge sobre rasant: 12 places.  
- Nombre total de places en la primera fase: 77 places (1 plaça per vivenda +7).  
- Edificabilitat total consumida en la primera fase + la segona fase =9900,1 m²  
- Edificabilitat de la parcel·la R6 del pla parcial del sector 6: 9907 m²  
- Nombre total de vivendes de la primera fase + la segona fase= 140 vivendes.  
- Nombre total de places de garatge: 154 places (130 soterrani + 24 sobre rasant).  
Efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desplegament de l'estudi de detall proposat no presenta afeccions sobre el medi ambient, únicament afecta el sòl urbà del municipi i, per tant, la modificació només incidirà sobre les determinacions del règim d'ús i edificació del sòl.  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, ha sotmés la documentació aportada a consulta, en la condició d'administracions públiques afectades, a:  
  
- Servici Territorial d'Urbanisme d'Alacant.  
- Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques.  
  
Valoració dels efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, segons si hi ha efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
  
El Servici Territorial d'Urbanisme d'Alacant adjunta el seu informe a la comunicació rebuda el 3 de desembre de 2014. Manifesta que, des de la visió de les competències urbanístiques d'eixe servici, la modificació proposada no pareix que haja de tindre cap efecte significatiu sobre el medi ambient.  
Per la seua banda, el Servici d'Infraestructura Verda i Paisatge, en l'informe de 19 de gener de 2015, conclou que, tenint en compte l'objecte i abast de l'estudi proposat, és de preveure que no tinga incidència en el paisatge susceptible de configuració conforme al planejament vigent, i que la proposta no en modificarà el caràcter i la percepció, sempre que s'adeqüe als paràmetres d'ordenació fixats en la fitxa urbanística corresponent i s'executen en les fases previstes.  
  
Atés que en el document inicial estratègic s'aporta un estudi d'integració paisatgística (redactat conforme al Reglament de Paisatge de la Comunitat Valenciana, ja derogat per la LOTUP), s'entén que es podria complir el que establix l'article 41 de la LOTUP.  
  
En última instància, s'afig la consideració que, si totes les determinacions de l'estudi de detall afecten l'ordenació detallada, l'informe relatiu a la integració paisatgística la valoració de les mesures a incorporar-hi correspon en última instància a l'òrgan municipal corresponent.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'avaluació ambiental, s'aplica als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, el 16 d'octubre de 2014, i de conformitat amb l'apartat 2n de la disposició transitòria primera de la llei, la tramitació ambiental s'ha de dur a terme segons la Llei 5/2014 LOTUP.  
  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que l'estudi de detall de la parcel·la R6 del sector 6, Villa Amalia, avaluat no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent en el municipi, no suposa cap afecció sobre elements del patrimoni natural i cultural i, consultats respecte a això el Servici Territorial d'Urbanisme d'Alacant i la Subdirecció General d'Ordenació, Planificació i Actuacions Territorials Estratègiques, es pot concloure que l'estudi de detall no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Atenent el que establix l'article 51.2.b de la LOTUP, i com que l'estudi de detall de la parcel·la R6 del sector 6, Villa Amalia, avaluat no té efectes significatius en el medi ambient i el territori i se sotmet al procediment simplificat d'avaluació:  
D'acord amb el que s'ha exposat, es resol:  
Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de la parcel·la R6 del sector 6, Villa Amalia, del municipi de Torrevieja, d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació d'acord amb la normativa sectorial.  
  
Segons el que establix l'article 51.7 de la LOTUP, l'informe ambiental i territorial estratègic perd la vigència i cessa en la producció de l'efecte si, una vegada publicat en el Diari Oficial de la Comunitat Valenciana, no s'ha aprovat l'estudi de detall en el termini màxim de quatre anys des de la publicació. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, que aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot això, la Comissió d'Avaluació Ambiental, acorda:  
Emetre l'informe ambiental i territorial estratègic favorable en el procediment simplificat de l'estudi de detall de la parcel·la R-6 del sector 6, Villa Amalia, a Torrevieja perquè considera que no té efectes significatius en el medi ambient.  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i a reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de gener de 2015.- El secretari de la Comissió d'Avaluació Ambiental: José del Valle Arocas.»  
   
València, 3 de febrer de 2015.- El director general d'Avaluació Ambiental i Territorial: Juan Giner Corell.